יחסי אל סלוודור – ישראל

יחסי אל סלוודור–ישראל הם היחסים הדיפלומטיים הרשמיים שמתקיימים בין רפובליקת אל סלוודור לבין מדינת ישראל. אל סלוודור מיוצגת כיום בישראל בשגרירותה בהרצליה.[דרוש מקור] בעוד ישראל החזיקה בעבר שגרירות בסן סלוודור, אם כי זו נסגרה במשך השנים, עקב קיצוץ בתקציב משרד החוץ.[דרוש מקור] בשנות מלחמת העולם השנייה פעלו שני דיפלומטים, חוסה ארטורו קסטייאנוס וחוסה קסטיינוס קונטררס להצלת חייהם של אלפי יהודים, על ידי מתן תעודות אזרחיות ללא כל תמורה. על רקע פעילותיהם הוכרו כחסידי אומות העולם. במהלך ההצבעה בנושא תוכנית החלוקה של האו"ם ב-כ"ט בנובמבר 1947, אל סלוודור, ביחד עם תשע מדינות נוספות (ארגנטינה, אתיופיה, הממלכה המאוחדת, הונדורס, יוגוסלביה, מקסיקו, הרפובליקה הסינית, צ'ילה, קולומביה), נמנעו בהצבעה. שגרירות ישראל באל סלוודור החלה לפעול החל משנות ה-70 של המאה ה-20, ואל סלוודור החלה להפעיל את שגרירותה בבירה ירושלים החל מ-1986. בשנת 1993 הוחלט לקרוא לרחוב מסוים בשכונת גבעת משואה בירושלים על שם מדינת אל סלוודור, בעוד בסן סלוודור קיימת כיכר על שמה של מדינת ישראל. בשנת 2007 שגריר ישראל באל סלוודור צוריאל רפאל הוחזר לישראל בשל "התנהגות בלתי הולמת" ובמקומו מונה מתניה כהן. בין 10 ל-20 באוקטובר 2011 התחולל שקע בשם E12 במדינות אמריקה המרכזית, ובמיוחד באל סלוודור. השקע התבטא בצורת גשמי זעף בכמויות גבוהות יחסית. כתוצאה מהאבדות בנפש והנזקים לתשתיות שנגרמו עקב כך, ישראל ומדינות נוספות נרתמו לסייע לאל סלוודור. הסיוע של ישראל התבטא בהענקת מטהרי מים, שביכולתם גם למנוע אפשרות לזיהומים ומחלות. בחודש מאי 2014 התקיים בסן סלוודור מצעד תמיכה בישראל אשר כלל אלפי משתתפים. בשנת 2005, נחנך פסל לזכרו של יאסר ערפאת בסן סלוודור, על אף מחאות וביקורות שליליות רבות מצד הקהילה היהודית ושגרירות ישראל באל סלוודור. עקב לחץ בינלאומי אשר כלל את העברת החלטה 478 של מועצת הביטחון של האו"ם ומלחמת לבנון השנייה בחודש אוגוסט 2006 הוחלט כי שגרירות אל סלוודור בירושלים תועבר לתל אביב, ובכך הייתה אל סלוודור למדינה האחרונה שהפעילה שגרירות בירושלים, עד למאי 2018, בה עשתה שגרירות ארצות הברית את הדרך ההפוכה, בעת הכרתה בירושלים כבירת ישראל. במהלך מבצע צוק איתן בשנת 2014 הוחלט באל סלוודור להחזיר את שגרירם מישראל לצורך התייעצויות, וזאת בדומה להחלטתן של פרו וצ'ילה. בינואר 2016 דווח, כי באל סלוודור נשקלת האפשרות להעביר את שגרירותם בישראל מתל אביב אל מחוץ לשטחי ישראל. זאת, בשל החלטת ישראל לסגור את שגרירותה באל סלוודור, וכחלק מההחלטה לסגור נציגויות ישראליות נוספות בחו"ל עקב קיצוץ בתקציב משרד החוץ. יום לאחר מכן, שגריר אל סלוודור בישראל דחה את הדיווחים הנ"ל אודות כוונותיה לכאורה של אל סלוודור. מדיה וקבצים בנושא יחסי אל סלוודור – ישראל בוויקישיתוף אתר שגרירות אל סלוודור בישראל: בשפה הספרדית , בשפה האנגלית אתר שגרירות ישראל באל סלוודור (בשפה הספרדית) גלריית תמונות של כיכר מדינת ישראל בסן סלוודור, HaChayim HaYehudim Jewish Photo Library, 2008 שר החוץ של אל סלוודור מבקר בישראל, סרטי גבע (בפולנית), ארכיון שפילברג, אוקטובר 1957 (התחלה 4:47) שר החוץ של אל-סלבדור לביקור בישראל, משרד החוץ של ישראל, 27.02.2011 United Nations General Assembly Resolution 181, November 29, 1947, פרויקט אוואלון של בית הספר למשפטים באוניברסיטת ייל (באנגלית) ארנון סגל, היד הארוכה של ישראל, ערוץ 7, 18.01.2016 רחוב אל סלבדור, אתר עיריית ירושלים http://news.bbc.co.uk/2/hi/middle_east/6441461.stm סיוע ישראלי בעקבות אסון טבע באל סלבדור, עמוד הפייסבוק הרשמי של משרד החוץ הישראלי, 15.12.2011 אריאל כהנא, אל סלבדור: אלפים צעדו למען ישראל, ynet, תאריך: 27.10.2014 עומר כרמון, למרות מחאות ישראל: באל-סלבדור נחנך פסלו של יאסר ערפאת, News1, תאריך: 26.05.2005 אל סלבדור תעביר את השגרירות מי-ם, באתר וואלה, 25 באוגוסט 2006 משרד החוץ: מאוכזבים מהחזרת שגרירי אל סלוודור, פרו וצ'ילה, ערוץ 7, 30.07.2014 משרד החוץ: ישראל מאוכזבת מהחזרת שגרירי אל סלבדור, פרו וצ'ילה, מעריב און-ליין, 30.07.2014 איתמר אייכנר, משבר דיפלומטי: שגרירות תועבר מישראל לרמאללה?, באתר ynet, 17 בינואר 2016 צביקה קליין, יהודי מרסיי זועמים: "בישראל לא סופרים אותנו",nrg, תאריך: 18.01.2016 מורן אזולאי, נציגי משרד החוץ בדיון: "החליטו לחסל אותנו", באתר ynet, 10 באוגוסט 2015 El Salvador deinies claims it is moving embassy to Ramallah, Times of Israel, 18.01.2016